

**Vlada Crne Gore**

**Ministarstvo unutrašnjih poslova**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PROGRAM POBOLJŠANJA BEZBJEDNOSTI U DRUMSKOM SAOBRAĆAJU 2020-2022.GODINA S AKCIONIM PLANOM 2020-2022.GODINA**

Jul, 2019. godine

**Sadržaj:**

1. Uvod..................................................................................................................................................................................................4
2. Opis stanja koje zahtijeva rješavanje..............................................................................................................................................13
3. Operativni ciljevi i prateći indikatori učinka......................................................................................................................................22
4. Aktivnosti za sprovođenje operativnih ciljeva...................................................................................................................................23
5. Opis Aktivnosti nadležnih organa i tijela za praćenje i sprovođenje Programa................................................................................23
6. Akcioni plan......................................................................................................................................................................................24
7. Način izvještavanja i evaluacije........................................................................................................................................................41
8. Informacija za javnost o ciljevima i očekivanim učincima programa................................................................................................42

**Skraćenice – značenja**

**SN –** saobraćajna/e nezgoda/e

**SZO –** Svjetska zdravstvena organizacija

**CADAS (Common Accident Data Set) protokol –** Protokol koji predviđa da se transformacija podataka obavlja na nacionalnom nivou i to prema unaprijed definisanim procedurama, nakon čega se takvi podaci šalju Evropskoj komisiji

**MSP –** Ministarstvo saobraćaja i pomorstva

**MUP –** Ministarstvo unutrašnjih poslova

**FZO**-Fond za zdravstveno osiguranje

**UP –** Uprava policije

**MP –** Ministarstvo prosvjete

**MZ –** Ministarstvo zdravlja

**ANO**-Agencija za nadzor osiguranja

**Zavod za HMP (ZZHMP) –** Zavod za hitnu medicinsku pomoć

**MONSTAT –** Uprava za statistiku

**WHO –** Svjetska zdravstvena organizacija (World Health Organization)

**WHO HQ –** Sjedište Svjetske zdravstvene organizacije (Headquarted)

**1.Uvod**

Drumski saobraćaj kao dio sveobuhvatnog saobraćajnog sistema predstavlja značajan faktor razvoja savremenog društva i najzastupljeniji je vid masovnog i individualnog transporta, zahvaljujući prednostima koje ima u odnosu na ostale vidove saobraćaja.

Bezbjednost u drumskom saobraćaju jedan je od temeljnih elemenata kvaliteta života kao i saobraćajnog sistema. Svaki učesnik u saobraćaju i korisnik usluga prevoza treba da ima prevoz koji zadovoljava njegove potrebe i očekivanja.

Osnovni mjerljivi pokazatelji stanja bezbjednosti drumskog saobraćaja su broj saobraćajnih nezgoda i broj nastradallih lica (smrtno stradala lica, kao i lica sa zadobijenim tjelesnim povredama) u saobraćajnim nezgodama.

Posljedice saobraćajnih nezgoda u svim zemljama imaju značajn uticaj na sigurnost građana i ekonomiju zemlje. Zato je povećanje bezbjednosti učesnika u drumskom saobraćaju, postala jedna od važnih politika svake zemlje. Bezbjednost saobraćaja nije samo nacionalni problem već u mnogo čemu poprima dimenzije globalne politike, usljed intezivnog povezivanja zemalja savremenim drumskim saobraćajnicama.

Mnogo različitih uticaja doprinosi nastanku saobraćajnih nezgoda i njihovim posljedicama, a najvažniji faktori koji utiču na bezbjednost drumskog saobraćaja su: čovjek, vozilo, put i okruženje.

Čovjek je najznačajniji faktor bezbjednosti saobraćaja. Posebno sposobnost, stavovi, znanje i ponašanje čovjeka utiče na aktivnu i pasivnu bezbjednost saobraćaja. Vršeći svakodnevne aktivnosti, kao aktivni učesnici u saobraćaju, djeca, omladina i odrasli građani, izloženi su brojnim izazovima vezanim za njihovu bezbjednost, zato je potrebno, obratiti posebnu pažnju na njihovu edukaciju i razvoj saobraćajne kulture. Zbog značaja koji ima edukacija učesnika u saobraćaju, razvoj saobraćajne kulture, kako u formalnom tako i u neformalnom sistemu obrazovanja je predmet posebne pažnje državnih organa zaduženih za bezbjednost drumskog saobraćaja.

Zbog dinamičnog razvoja automobilske industrije, sve bržeg povećanja broja vozila i gustine saobraćaja, u značajnoj mjeri je narušena bezbjednost svih učesnika u saobraćaju. Zbog značaja da u saobraćaju učestvuju tehnički ispravna vozila, posebna pažnja državnih organa je usmjerena na kontrolu rada stanica za tehnički pregled vozila.

Sa gledišta bezbjednosti saobraćaja, različiti su rizici učešća u saobraćajnim nezgodama na različitim putevima. Režim saobraćaja, strukturu učesnika u saobraćaju, brzinu kretanja, strukturu i učestalost konflikta u saobraćaju opredjeljuje kategorija puta, trasa puta, prosječan broj priključnih puteva, stanje kolovoznog zastora i prepreke pored puta. Na osnovu podataka o uzrocima saobraćajnih nezgoda, u Crnoj Gori, uticaj puta na nastanak saobraćajnih nezgoda sa poginulim licima je mali. U cilju preciznog sagledavanja uticaja puta na nastanak saobraćajnih nezgoda neophodno je u narednom periodu unaprijediti postupak i kvalitet prikupljanja i ažuriranja podataka o uzrocima saobraćajnih nezgoda i faktorima koji doprinose nastanku saobraćajnih nezgoda.

Porast broja motornih vozila i njihov tehnološki razvoj nije praćen odgovarajućim razvojem putne mreže. Ova neusaglašenost doprinosi povećanju broja saobraćajnih nezgoda.

Praktično se pokazalo da okruženje, a posebno nepovoljni vremenski uslovi, negativan uticaj roditelja na djecu učesnike u saobraćaju, ekonomski standard pojedinaca, prisustvo saputnika i sl., imaju značajan doprinos na bezbjednost saobraćaja.

Poboljšanje bezbjednosti u drumskom saobraćaju je veoma kompleksan izazov kako na nacionalnom tako i na regionalnom i globalnom nivou. Rješenje ovog izuzetno složenog problema je u multisektorskom, multitematskom i muldidisciplinarnom pristupu uz angažovanje svih segmenta društva.

Oblast bezbjednosti u drumskom saobraćaju je veoma relevantna za Crnu Goru s aspekta ispunjavanja obaveza iz pregovora sa EU u poglavlju 14 , a naročito u pogledu osiguravanja bezbjednosti naših građana.

Kako bismo adekvatno adresirali ovu oblast, sagledali smo stanje u strateškom okviru Crne Gore, nastojeći da poštujemo princip ekonomičnosti i racionalnog planiranja (član12 Uredbe o načinu i postupku izrade, uskladjivanja i praćenja sprovodjenja strateških dokumenata). Kako u sistemu planiranja već postoji Strategija razvoja saobraćaja 2019-2035.,koja u ukupnom smislu postavlja okvir za bezbjednost u drumskom saobraćaju, opredijelili smo se da detaljne i konkretne mjere i aktivnosti za ovu oblast, a imajući u vidu specifičnu nadležnost Ministarstva unutrašnjih poslova i Uprave policije, adresiramo kroz program, kao trogodišnji strateški dokument koji akcenat stavlja na implementaciju u kraćem roku. [[1]](#footnote-1)

Zbog velike važnosti pitanja bezbjednosti saobraćaja, kao jednom od strateških i prioritetnih oblasti sprovođenja politike Vlade Crne Gore kroz različite segmente, Ministarstvo unutrašnjih poslova Crne Gore pristupilo je izradi Programa poboljšanja bezbjednosti u drumskom saobraćaju za period 2020-2022. godina s Akcionim planom 2020-2022. godina (Program).

Program je usklađen sa Uredbom o načinu i postupku izrade, usklađivanja i praćenja sprovođenja strateških dokumenata Vlade Crne Gore i pratećom Metodologijom razvijanja politika, izrade i praćenja sprovođenja strateških dokumenata.

**1.1.Sistem upravljanja bezbjednošću saobraćaja**

**1.1.1. Institucionalni okvir**

Poslove državne uprave vrše ministarstva i drugi organi shodno Zakonu o državnoj upravi ("Službeni list Crne Gore", broj 78/18) i Uredbi o organizaciji i načinu rada organa državne uprave ("Službeni list Crne Gore", broj 87/18 i 2/19), kao i organi lokalne samouprave, ustanove i pravna lica, kao javna ovlašćenja kada su im ti poslovi prenijeti odnosno povjereni.

U sistemu bezbjednosti drumskog saobraćaja učestvuju državni organi i institucije koji planiraju, upravljaju, usklađuju i ostvaruju mjere i aktivnosti iz svoje nadležnosti, a posebno:

**Ministarstvo unutrašnjih poslova** koje, pored ostalog, vrši poslove uprave koji se odnose na: analitičko praćenje stanja i strateško planiranje u oblasti bezbjednosti saobraćaja na putevima; instruktivno djelovanje za sprovođenje strategija i politike u ovoj oblasti; nadzor nad zakonitošću i cjelishodnošću rada policije, procedura, stručnosti i efikasnosti obavljanja policijskih poslova; evidenciju vozila i vozača; proizvodnju, promet i prevoz eksplozivnih materija; promet, prevoz i uskladištenje zapaljivih tečnosti i gasova; prevoz nezapaljivih opasnih tečnosti i gasova, prevoz eksploziva; utvrđivanje režima pograničnog saobraćaja sa susjednim državama.

**Ministarstvo saobraćaja i pomorstva** koje, pored ostalog**,** vrši poslove uprave koji se odnose na: drumski saobraćaj, sigurnost i bezbjednost drumskog saobraćaja; provjeru ispravnosti puteva vrši državna inspekcija za puteve, koja je u nadležnosti Ministarstva saobraćaja;

**Ministarstvo prosvjete** koje,pored ostalog**,** vrši poslove uprave koji se odnose na: kreiranje, uspostavljanje i razvoj obrazovno-vaspitnog sistema u kojem su implementirani predmeti koji obrađuju segmete bezbjednosti saobraćaja; uslove za osnivanje, rad i licenciranje ustanova u oblasti obrazovanja, a naročito u oblasti rada auto škola; pripremu predloga propisa iz oblasti prosvjete;

**Ministarstvo zdravlja** koje,pored ostalog**,** vrši poslove uprave koji se odnose na strateško planiranje sistema zdravstvene zaštite i sistema zdravstvenog osiguranja, a naročito u pogledu pružanja usluga hitne medicinske pomoći učesnicima saobraćajnih nezgoda i postupka izdavanja ljekarskih uvjerenja vožačima, kao i kroz permanentan rad na edukaciji osoblja u cilju postizanja efikasnijeg odgovora relevantnih zdravstvenih službi u cilju smanjenja nastalih posljedica u saobraćajnim nezgodama. Zavod za hitnu medicinsku pomoć, urgentni centri i relevantna odjeljenja u opštim i specijalnim bolnicama i Kliničkom centru Crne Gore imaju u tom slučaju ključnu ulogu, obezbijediti efikasnu medicinsku zaštitu, pružanjem osnovnog paketa hitne medicinske pomoći i hospitalnu medicinsku zaštitu u cilju smanjenja posljedica nastalih saobraćajnom nezgodom, spašavanjem života, smanjenjem invaliditeta i dužine hospitalizacije, posttraumatskog oporavaka i poboljšanjem kvaliteta i godina života. Povrede nastale u saobraćajnim nezgodama, pored uzrokovanja gubitka velikog broja ljudskih života, invaliditeta i patnje, takodje predstavljaju veliko opterećenje za budžet države i pojedinca.

Takođe, uloga sektora zdravstva je da, pored pružanja adekvatne zdrasvtvene zaštite nastardalim licima, obezbijedi:

* Podatke o povredama u skladu sa standardima izvještavanja relevantnim institucijama na nacionalnom i internacionalnom nivou;
* Prepoznavanje i djelovanje na prioritetne i ciljne grupe prepoznate kao relevantne za bezbjednost u saobraćaju, sprovodjenjem efikasnih mjera i aktivnosti;
* Sprovodjenje preventivnih aktivnosti, evaluacije i monitoringa preduzetih mjera i aktivnosti;
* Obezbjedjivanje postavke sistema usluga, koja omogućava izračunavanje ukupnih primarnih i sekundarnih troškova koje zdravstveni sistem Crne Gore generiše tokom pružanja zdravstvene zaštite gradjanima koji se liječe ili su u fazi rehabilitacije od posljedica izazvanih saobraćajnim nezgodama.

**Ministarstvo javne uprave** koje, između ostalog, vrši poslove uprave koji se odnose na: oblast državne uprave u dijelu organizacije, načina i metoda rada, upravljanja, odgovornosti, odnosa, saradnje, javnosti i transparentnosti rada organa državne uprave; pripremu predloga propisa iz oblasti lokalne samouprave; organizaciju i poslove lokalne samouprave; funkcionisanje i primjenu propisa iz oblasti lokalne samouprave iz nadležnosti ovog ministarstva.

**Uprava policije** koja, između ostalog, vrši poslove koji se odnose na; zaštitu bezbjednosti građana i Ustavom utvrđenih sloboda i prava; zaštitu imovine; sprječavanje vršenja i otkrivanje krivičnih djela i prekršaja; pronalaženje učinilaca krivičnih djela i prekršaja i njihovo dovođenje nadležnim organima; održavanje javnog reda i mira; obezbjeđivanje javnih okupljanja građana visokog bezbjednosnog rizika; obezbjeđivanje određenih ličnosti, objekata i prostora; inspekcijski nadzor i kontrolu bezbjednosti u saobraćaju; nadzor i kontrolu bezbjednosti saobraćaja na putevima, provjeru ispunjenosti uslova za rad stanica za tehnički pregled vozila i poslove kontrole zakonitosti rada stanica za tehnički pregled vozila, graničnu kontrolu; obezbjeđivanje uslova za izvršenje zadržavanja lica i druge poslove propisane zakonom, kao što su izrada analiza, elaborata, studija i praćenje određenih bezbjednosnih pitanja.

**Uprava za saobraćaj** koja, pored ostalog, vrši poslove koji se odnose na: upravljanje, razvoj, gradnju, rekonstrukciju, održavanje i zaštitu državnih puteva; tehničku inspekciju puteva kroz nadzor izgradnje, rekonstrukcije i održavanje puteva; održavanje puteva iz nadležnosti Uprave za saobraćaj.

**Jedinice lokalne samouprave** koje, pored ostalog, uređuju saobraćaj u okviru svoje nadležnosti: određuje puteve sa pravom prvenstva prolaza; puteve sa jednosmjernim i dvosmjernim saobraćajem; postavljanje horizontalne, vertikalne i svjetlosne signalizacije; ograničenje brzine kretanja vozila; prostor za kretanje pješaka, bicikala, bicikala sa motorom, zaprežnih vozila i prostor za gonjenje i vođenje stoke; prostor za parkiranje vozila; pješačke zone, bezbjedne pravce za kretanje učesnika i posebne tehničke mjere za bezbjednost pješaka u blizini obrazovnih, zdravstvenih i drugih ustanova, igrališta i slično.

**1.1.2. Pravni okvir bezbjednosti saobraćaja**

* Ustav Crne Gore("Sl. list CG", br. 1/2007 i 38/13)

Oblast drumskog saobraćaja definisana je sljedećim zakonima:

* Zakon o bezbjednosti saobraćaja na putevima (“Sl. list CG", br. [33/2012](javascript:void(0)), [58/2014](javascript:void(0)) i [14/2017](javascript:void(0)));
* Zakon o putevima ("Sl. list RCG", br. [42/2004](javascript:void(0)) i "Sl. list CG", br. [21/2009](javascript:void(0)), 54/2009, 40/2010, 36/2011, 40/2011, 92/2017);
* Zakon o prevozu u drumskom saobraćaju (“Sl.list CG”, br. 71/2017);
* Zakon o ugovorima o prevozu u drumskom saobraćaju (“Sl.list RCG”, br.53/09 i „Sl.list CG“, br. 36/13);
* Zakon o prevozu opasnih materija ("Sl. list CG", br. [33/2014](javascript:void(0)) i [13/2018](javascript:void(0)));
* Zakon o obaveznom osiguranju u saobraćaju (“Sl.list CG”, br. 44/12);
* Zakon o obrazovanju odraslih ("Sl. list CG", br. [20/2011](javascript:void(0)) i [47/2017](javascript:void(0)));
* Zakon o radnom vremenu i pauzama u toku radnog vremena mobilnih radnika i uređajima za evidentiranje u drumskom prevozu

(“Sl.list CG", br. [75/2010](https://mail.gov.me/owa/UrlBlockedError.aspx), [40/2011](https://mail.gov.me/owa/UrlBlockedError.aspx) i [17/2019](https://mail.gov.me/owa/UrlBlockedError.aspx));

* Krivični zakonik Crne Gore ("Sl.list RCG“,br. 70/2003, 13/2004, 47/2006 i "Sl. list CG", br. 40/2008, 25/2010, 32/2011, 64/2011, 40/2013, 56/2013, 14/2015, 42/2015, 58/2015, 44/2017, 49/2018);
* Zakon o krivičnom postupku ("Sl. list CG", br. 57/2009, 49/2010, 47/2014, 2/2015, 35/2015, 58/2015 i 8/2018);
* Zakon  o porezu na upotrebu putničkih motornih vozila, plovnih objekata, vazduhoplova i letilica ("Sl.list RCG", br. 28/2004, 37/2004 i „Sl.list CG“, br. 86/09);
* Opšti zakon o obrazovanju i vaspitanju ("Sl.list RCG“, br. [64/2002](javascript:void(0)), [31/2005](javascript:void(0)), [49/2007](javascript:void(0)), i "Sl. list CG", br. [4/2008](javascript:void(0)),  [21/2009](javascript:void(0)), [45/2010](javascript:void(0)), [40/2011](javascript:void(0)), [45/2011](javascript:void(0)),[36/2013](javascript:void(0)), [39/2013](javascript:void(0)), [44/2013](javascript:void(0)), [47/2017](javascript:void(0)));
* Zakonom o prekršajima („ Sl. list CG“, br.1/2011, 6/2011, 39/2011, 32/2014, 43/2017 i 51/2017) i odlukama jedinica lokalne samouprave.

**1.1.3.Strateški okvir bezbjednosti saobraćaja**

Krovna strateška dokumenta na koja se Program oslanja:

* **Srednjoročni program rada Vlade Crne Gore ( 2018-2020),** koji u okviru **Prioriteta 2: Crna Gora - država vladavine prava i dobrog upravljanja,** definiše cilj - Jačanje sistema nacionalne bezbjednosti i odbrane i ključnu obavzu 10.3. - Poboljšaćemo bezbjednost u drumskom saobraćaju kroz permanentne kontrole, nadzor, tehničko opremanje, podizanje svijesti učesnika u saobraćaju, posebno mladih;
* **Nacionalna Strategija održivog razvoja do 2030. godine,** u oblasti saobraćaja, definiše,da jedan od prioriteta u ukupnom razvoju saobraćajnog sistema u Crnoj Gori jeste poboljšanje sigurnosti i bezbjednosti u svim vidovima saobraćajau cilju očuvanja ljudskih života i imovine. Taj cilj zahtijeva redovno održavanje postojeće infrastrukture, investicije u nove saobraćajne kapacitete uz poštovanje standarda bezbjednosti i sigurnosti, jačanje administrativnih kapaciteta, kontrolu, nadzor saobraćaja primjenom mjerila koja su usaglašena sa metrološkim propisima (npr. radari i etilometri), kao i obuke i javne kampanje;

.

* **Pravci razvoja Crne Gore 2018-2021**., u okviru  **glavnih ciljeva vezanih za održivi rast, saobraćaj predstavlja jedan od ciljeva, u čijem fokusu**  **je** povećanje bezbjednosti saobraćaja.

Program prati ciljeve iz naprijed navedenih strateških dokumenata i definiše aktivnosti za njihovu realizaciju.

Osim naprijed navedenih strateških dokumenata ovaj program je povezan i sa drugim strateškim dokumentima:

* **Strategijom razvoja saobraćaja Crne Gore u periodu 2019-2035.,** koja utvrđuje stanje u oblastima transporta, definiše insfrastrukturne, organizacione i operativne ciljeve razvoja transportnog sistema, koji se realizuju kroz oročene i dugoročne planove implementacije. Ova Strategija u ukupnom smislu postavlja okvir za bezbjednost u saobraćaju i tretira ovu oblast u značajnom njenom dijelu.
* **Strategijom poboljšanja bezbjednosti u drumskom saobraćaju 2010-2019.godine,** koju je Vlada Crne Gore donijela u decembru 2009. godine, u namjeri poboljšanja stanja bezbjednosti u drumskom saobraćaju a kao polazna osnova korišćeni su podaci o saobraćajnim nezgodama i njihovim posljedicama iz prethodnih 10 godina.

**Program** predstavlja kontinuitet Strategije poboljšanja bezbjednosti u drumskom saobraćaju za 2010-2019. godina, uz niz aktivnosti koji će doprinijeti razvijanju funkcionalnog saobraćajnog sistema koji treba da obezbijedi očekivani kvalitet, uz stalno smanjenje, kako broja saobraćajnih nezgoda, tako i broja poginulih i povrijeđenih učesnika u drumskom saobraćaju.

Svrha Programa jeste upoznavanje sa stanjem bezbjednosti saobraćaja i definisanjem željenog stanja bezbjednosti saobraćaja kao i odabir upravljačkih mjera kojima će se postojeće stanje približiti željenom.

Ovim programom definiše se razvoj i funkcionisanje sistema bezbjednosti drumskog saobraćaja u Crnoj Gori i izraz je njenog opredjeljenja da bude dio regionalnih i globalnih sistema bezbjednosti u drumskom saobraćaju. Crna Gora je, kao potpisnica Sporazuma o stabilizaciji i pridruživanju između Evropske unije i Crne Gore i donošenjem Zakona o ratifikaciji ovog sporazuma, potvrdila državno opredjeljenje da preduzme sve potrebne aktivnosti i mjere za njenu integraciju u evropske, evroatlanske i druge međunarodne strukture.

Programom su definisane aktivnosti neophodne za postizanje postavljenih ciljeva, nosioci aktivnosti, rokovi realizacije, izvori finansiranja aktivnosti i indikatori uspješnosti realizacije aktivnosti. Imajući u vidu činjenicu, da od stepena bezbjednosti saobraćaja zavisi kvalitet života svih građana, neophodno je dodatno angažovanje svih subjekata, u cilju stvaranja uslova za bezbjedno odvijanje saobraćaja, pogotovo imajući u vidu da sa istekom ove kalendarske godine (2019.) ističe i period na koji je bila oročena važeća Strategija poboljšanja bezbjednosti u drumskom saobraćaju za 2010-2019.godina.

**1.2.Vizija i misija Programa**

1.2.1.Vizija

Potrebno je dostići prosječan nivo bezbjednosti drumskog saobraćaja Evropske unije i stvoriti uslove za bezbjedno odvijanje saobraćaja i maksimalno smanjiti rizike za sve učesnike u saobraćaju.

Sistem bezbjednosti drumskog saobraćaja treba da bude razvijan tako da:

- obezbjeđuje siguran, bezbjedan i efikasan saobraćaj;

- bude ekološki prihvatljiv i minimizira štetne uticaje na životnu sredinu;

- bude usklađen sa standardima Evropske unije.

1.2.2. Misija Programa je da:

* omogući uslove za održivi razvoj saobraćaja i društva u kojem će svi građani, a posebno grupe i pojedinci koji se smatraju u podređenom položaju kao učesnici u saobraćaju, biti dio bezbjednog saobraćaja, života i svakodnevnog posla;
* uspostavi efikasan sistem bezbjednosti drumskog saobraćaja koji će uključivati sve državne organe, organe državne uprave i lokalne samouprave;
* proširi sistem odgovornosti za saobraćajne nezgode s isključivo direktno uključenih učesnika u saobraćajnim nezgodama, na sve subjekte koji mogu doprinijeti smanjenju rizika od saobraćajnih nezgoda i njihovih posljedica.

Program se bazira na ciljevima definisanim u medjunarodnim dokumentima:

Evropska unija je u skladu sa **Akcionim planom Ujedinjenih nacija, Dekade akcije za poboljšanje bezbjednosti na putevima 2011-2020 ( Decade of Action 2011-2020)[[2]](#footnote-2)** donijela sljedeća dokumenta, relevantna za poboljšanje bezbjednosti u drumskom saobraćaju:

* **White Paper For Safe Roads in 2050[[3]](#footnote-3) (Bijela knjiga za bezbjednost na putevima do 2050. godine)** i ovim dokumentom planiran je dugoročni cilj - nulta stopa smrtnosti u saobraćajnim nezgodama do 2050.godine;
* **Road Safety Priorities for the EU 2020-2030 Briefing for the European Parliamentary Elections[[4]](#footnote-4) ( BEZBJEDNOST SAOBRAĆAJA** Prioriteti za EU ​​2020-2030 brifing za evropske parlamentarne izbore) koji je fokusiran, u naznačenom periodu, na razvoj zakonske regulative i povrćanja bezbjednosti najugroženijih učesnika u drumskom saobraćaju.

**Opšti ciljevi Programa:**

**Cilj I:** Smanjiti broj smrtno stradalih lica u saobraćajnim nezgodama za 10% do kraja 2022.godine, u odnosu na podatke o broju smrtno stradalih lica tokom 2018.godine;

**Cilj II:** Smanjiti broj lica sa teškim tjelesnim povredama zadobijenim u saobraćajnim nezgodama za 5% do kraja 2022.godine, u odnosu na podatke o broju lica sa teškim tjelesnim povredama evidentiranih tokom 2018.godine.

2. Opis stanja koje zahtijeva rješavaje iz nadležnosti:

* Ministarstva unutrašnjih poslova i Uprave policije, odnosi se saobraćajne nezgode i njihove posljedice a na osnovu analitičkih podataka;
* Ministarstva saobaćaja i pomorstva, odnosi se na put i putnu infrastrukturu, prevoz putnika i tereta i homologacije motornih vozila;
* Ministarstva prosvjete, odnosi se na rad auto-škola i polaganje vozačkog ispita;
* Ministarstva zdravlja, odnosi se na izdavanje ljekarskih uvjerenja za vozače i instruktore vožnje kao i rad Zavoda za hitnu medicinsku pomoć i zdravstvenih ustanova u dijelu postupanja po prijavi o nastanku saobraćajne nezgode;
* Uprave za saobraćaj, se odnosi na put i putnu infrastrukturu;
* Jedinica lokalne samouprave, odnosi se na izgradnju, rekonstrukciju, održavanje lokalnih puteva i regulaciju saobraćaja

Zakonom o bezbjednosti saobraćaja na putevima propisano je da je saobraćajna nezgoda događaj na putu u kojem je učestvovalo najmanje jedno vozilo u pokretu i u kojoj je jedno ili više lica povrijeđeno ili poginulo, ili je preminulo u roku od 30 dana od posljedica te saobraćajne nezgode ili je izazvana materijalna šteta.

Na osnovu uporedne analize podataka o saobraćajnim nezgodama, njihovim uzrocima, posljedicama i drugim karakteristikama za prethodnih 10 godina (2009-2019), slika 1, evidentno je da je u periodu od 2009.godine, kada je evidentirano ukupno 10.112 saobraćajnih nezgoda, zabilježen konstantan pad broja saobraćajnih nezgoda, do početka 2014.godine, od kada imamo blagu varijaciju broja saobraćajnih nezgoda čiji broj se kreće od 4.944 saobraćajne nezgode, koliko je evidentirano 2015.godine, do 5.872 saobraćajne nezgode, koliko je evidentirano tokom prethodne 2018.godine. Takođe, možemo zaključiti da je u periodu od početka 2015.godine do kraja 2018.godine, konstatan rast broja saobraćajnih nezgoda i to sa 4.944 (2015.god) na 5.872 (2018.god). Realizacijom mjera iz Akcionih planova koji su pratili Strategiju poboljšanja bezbjednosti u drumskom saobraćaju (2010-2019.) podignut je nivo bezbjednosti učesnika u saobraćaju na značajan nivo, što pokazuju statistički podaci i grafikoni u okviru teksta ovog Programa. Određeni broj nerealizovanih aktivnosti i mjera iz ovih dokumenata je kroz dorađeni modifikovani oblik uvršten u ovaj Program kao dio novih aktivnosti i kao dio aktivnosti koje se kontinuirano realizuju.

|  |  |
| --- | --- |
| Ukupan broj saobraćajnih nezgoda | Godina  Slika 1. |

Tokom 2012.godine, sa stupanjem na snagu važećeg Zakona o bezbjednosti saobraćaja na putevima, uvedena je kao novina, mogućnost popunjavanja Evropskog izvještaja o saobraćajnoj nezgodi sa manjom materijalnom štetom, između učesnika saobraćajne nezgode bez prisustva policije, što je i uticalo na smanjenje broja evidentiranih saobraćajnih nezgoda sa manjom materijalnom štetom, od strane policije.

Analizom broja saobraćajnih nezgoda sa poginulim licima može se zaključiti da broj saobaćajnih nezgoda sa najtežim posljedicama je u padu od 2009.godine do 2013.godine i to sa 87 na 42 saobraćajne nezgode, koliko je evidentirano tokom 2012.godine. Od 2013.godine, broj ovih saobraćajnih nezgoda se kreće u rasponu od 45 do 56.

U periodu od 2009.godine do 2018.godine, poginulo je ukupno 665 učesnika u saobraćaju. Najveći broj smrtno stradalih lica evidentiran je tokom 2009. i 2010.godine, kada je evidentirano 100, odnosno 95 smrtno stradalih lica. Tokom prethodne 2018.godine, na crnogorskim putevima smrtno je stradalo 48 učesnika. Od 2012.godine do 2018.godine, broj poginulih u saobraćajnim nezgodama varira od 46 (2012.god), do 74 (2013.god), kada je u samo jednoj saobraćajnoj nezgodi život izgubilo 18 putnika (stranih državljana). Kada izuzmemo 2013.godinu, broj smrtno stradalih lica u Crnoj Gori se kreće u rasponu od 46 do 65.

Na slici 2. dat je broj smrtno stradalih u saobraćajnim nezgodama na 100.000 stanovnika (javni rizik) u Crnoj Gori.

|  |  |
| --- | --- |
| Broj smrtno stradalih | Godina |

|  |  |
| --- | --- |
| Javni rizik | Godina |

Slika 2.

Kada su u pitanju povrijeđena lica, može se zaključiti da su, u prethodnih 10 godina, ukupno povrijeđena 21.763 učesnika u saobraćaju, odnosno 17.629 učesnika je zadobilo lakše tjelesne povrede, dok su 4.134 lica zadobila teže povrede. Broj teže povrijeđenih lica je bio u konstantnom padu od 2009.godine (497) do 2012.godine (321), dok od 2013.godine, broj teško povrijeđenih lica varira od 350 (2014.god), do 421 (2018.god). Zabrinjavajući podatak je da broj teško povrijeđenih lica konstantno raste od 2014.godine.

Statistički podaci o saobraćajnim nezgodama i njihovim posljedicama za period od 10 godina prikazani su u tabeli broj 1.

Tabela br. 1

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Saobraćajne nezgode i njihove posledice** | **2018** | **2017** | **2016** | **2015** | **2014** | **2013** | **2012** | **2011** | **2010** | **2009** | **UKUPNO** |
| **Ukupno SN** | 5872 | 5678 | 5229 | 4944 | 5531 | 5264 | 8103 | 8519 | 9138 | 10112 | 68390 |
| SN sa materijalnom štetom | 4017 | 3847 | 3531 | 3390 | 4197 | 3998 | 6886 | 7068 | 7618 | 8394 | 52946 |
| SN sa nastradalim licima | 1855 | 1831 | 1698 | 1554 | 1334 | 1266 | 1217 | 1451 | 1520 | 1718 | 15444 |
| SN sa poginulim licima | 24 | 37 | 27 | 27 | 36 | 28 | 21 | 33 | 54 | 52 | 339 |
| SN sa poginulim  i povrijeđenim licima | 21 | 18 | 29 | 18 | 20 | 22 | 21 | 19 | 26 | 35 | 229 |
| SN sa povrijeđenim licima | 1810 | 1776 | 1642 | 1509 | 1278 | 1216 | 1175 | 1399 | 1440 | 1631 | 14876 |
| **Ukupno poginulo lica** | 48 | 63 | 65 | 51 | 65 | 74 | 46 | 58 | 95 | 100 | 665 |
| Poginulo vozača | 24 | 26 | 29 | 23 | 24 | 19 | 16 | 26 | 35 | 40 | 262 |
| Poginulo saputnika | 12 | 14 | 19 | 15 | 19 | 32 | 17 | 14 | 24 | 32 | 198 |
| Poginulo biciklista | 0 | 2 | 1 | 2 | 3 | 1 | 2 | 1 | 1 | 8 | 21 |
| Poginulo motociklista | 4 | 14 | 7 | 3 | 7 | 7 | 5 | 6 | 11 | 4 | 68 |
| Poginulo pješaka | 8 | 7 | 9 | 8 | 12 | 15 | 6 | 11 | 24 | 16 | 116 |
| **Ukupno povrijeđeno lica** | 2563 | 2648 | 2358 | 2173 | 1835 | 1812 | 1722 | 2075 | 2099 | 2478 | 21763 |
| Lakše povrijeđeno lica | 2142 | 2183 | 1900 | 1766 | 1485 | 1452 | 1401 | 1668 | 1651 | 1981 | 17629 |
| Teže povrijeđeno lica | 421 | 465 | 458 | 407 | 350 | 360 | 321 | 407 | 448 | 497 | 4134 |
| **Ukupno izvršeno uviđaja** | 5804 | 5467 | 5036 | 4776 | 5362 | 5031 | 7768 | 8194 | 8761 | 9638 | 65837 |
| Izvršeno uviđaja samostalno | 5680 | 5301 | 4909 | 4666 | 5234 | 4917 | 7660 | 7990 | 8557 | 9339 | 64253 |
| Izvršeno uviđaja sa  istražnim sudijom | 124 | 166 | 127 | 110 | 128 | 114 | 108 | 204 | 204 | 299 | 1584 |

U okviru svoje nadležnosti Ministarstvo saobraćaja i pomorstva pored željezničkog, vazdušnog i vodenog soabraćaja, uređuje, prati i sprovodi aktivnosti iz dijela koji se odnosi na putnu infrastraukturu, prevoz putnika i tereta i homologacije motornih vozila. Adekvatnim reagovanjem na polju bezbjednosti saobraćaja, može se kontrolisano, dolaziti do adekvatnog i u mjeri prihvatljivog stanja sistema bezbjednosti saobraćaja. Stoga, će se i prijedlozi za povećanje bezbjednosti saobraćaja na putevima, iz okvira Ministarstva saobraćaja i pomorstva odnositi na putnu infrastraukturu, prevoz putnika i tereta i homologacije motornih vozila.

Zakonom o radnom vremenu, pauzama u toku radnog vremena mobilnih radnika i uređajima za evidentiranje u drumskom prevozu. propisano uvođenje sistema digitalnih tahografa u Crnoj Gori, odnosno odredbama Zakona definisana su prava i obaveze prevoznika i drugih pravnih subjekata bitnih za implementaciju sistema digitalnih tahografa. Takođe, Zakonom su propisana i pravila rada vozača na osnovu kojih se postiže jedinstvena primjena socijalnih propisa u prevozu u drumskom saobraćaju, čime se uspostavlja zdrava konkurencija između preduzeća koja se bave prevozom u drumskom saobraćaju, socijalna zaštita zaposlenih u sektoru transporta, kao i značajno unapređenje bezbjednosti drumskog saobraćaja. Na osnovu podataka Evropske komisije 20% saobraćajnih nezgoda, u kojima učestvuju komercijalna vozila, izazvano je umorom vozača; 50% vozača zaspi u toku vožnje na dugim relacijama; 10 puta su izraženije saobraćajne nezgode u noćnim satima, (kritičan period između 02.00 i 05.00 sati); 63% vozača koji su koristili odmor četiri ili više dana van kuće, zaspe u toku vožnje za volanom. Stoga, daljim usklađivanjem tj. implementacijom EU legislative u nacionalni pravni sistem postiže se veći nivo usklađensti a sa aspekta bezbjednosti daje se osnov za uspostavljanje sistema kontrole radnog vremena, odmora, kontrola analognih i digitalnih tahografa i dr.

Ukupna dužina puteva u Crnoj Gori  je oko 7.830 km, od kojih 878.3 km čine magistralni putevi, 921.8 km ragionalni putevi, ostatak su lokalni putevi.

Od ukupne putne mreže oko 5.430 km je put sa savremenim kolovozom, oko 1680 km put sa kamenim zastorom i oko 720 km zemljani put.

Nadalje, u cilju sprovođenja reformskih mjera koje se odnose na inspekciju bezbjednosti saobraćaja na putevima (RSI) i reviziju bezbjednosti saobraćaja na putevima (RSA) obezbijeđena je Tehnička podrška Evropske komisije za povezivanje Zapadnog Balkana - ConnecTA.

U pogledu sprovođenja inspekcije bezbjednosti saobraćaja na putevima (RSI**),** ConnecTA konsultanti su u periodu od 3. do 7. oktobra 2017. godine sproveli inspekciju bezbjednosti saobraćaja na definisanoj putnoj dionici Podgorica - Mioska. U cilju poboljšanja bezbjednosti saobraćaja, na osnovu pregleda pomenute dionice na određenim djelovima potrebno je poboljšati horizontalnu i vertikalnu signalizaciju, sanirati habajući sloj puta, ukloniti opasne objekte, proširiti saobraćajne trake, poboljšati preglednost na putu, poboljšati tehničke standarde tunela, poboljšati bezbjednost na raskrsnicama sa odgovarajućom horizontalnom i vertikalnom signalizacijom.

U pogledu  sprovođenja revizije bezbjednosti saobraćaja na putevima (RSA) u skladu sa Direktivom EU 2008/96  na projektima na Sveobuhvatnoj i Glavnoj putnoj mreži, Connecta RSA tim sproveo je RSA na projektima na putnom pravcu M-2 Kolašin (Crkvine) - Mojkovac - Bijelo polje (Ribarevine) . U cilju poboljšanja bezbjednosti saobraćaja, na osnovu pregleda pomenute dionce donešeni su zaključci da je potrebno unaprijediti tehničke standarde (saniranje oštrih krivina, prilaznih puteva i raskrsnica, uklanjanje opasnih objekata, poboljšanje horizontalne i vertikalne signalizacije, održavanje putnog pojasa i dr.).

Trenutno se sprovodi projekat Procjena bezbjednosti saobraćaja na putevima tj. snimanja državnih puteva i mapiranja mjesta saobraćajnih nezgoda. Radi se o projekatu koji se finanasira iz pristupnih fondova  IPA gdje će se snimiti 1900 km putne mreže u Crnoj Gori po iRAP proceduri. Projekat će za rezultat, između ostalog, imati mapiranje i obilježavanje rizičnih dionica, te investicione planove za 15 kritičnih dionica.

Ministastvo prosvjete primjenjuje Zakon o bezbjednosti saobraćaja na putevima, u dijelu koji se odnosi na regulisanje nadležnosti u oblasti osnivanja, rada i polaganja ispita u auto školama. Pored navedenog zakona, primjenjuju se i odredbe Opšeg zakona o obrazovanju i vaspitanju i Zakona o obrazovanju odraslih.Takođe, u radu auto škola se primjenjuju i podzakonski akti kojima se bliže uređuje osnivanje, rad i polaganje vozačkih ispita u auto školama, gdje se vrši obuka odraslih za sticanje znanja i vještina za upravljanje motornim vozilom za različite kategorije.

Osposobljаvаnje kаndidаtа zа vozаče obavlja se u auto školi koja ima licencu za rad, koju izdaje organ državne uprave nadležan za poslove obrazovanja.Osposobljаvаnje kаndidаtа zа vozаče se obavlja i u stručnim školama u kojima se izučavaju redovni obrazovni programi za zanimanja: tehničar drumskog saobraćaja i vozač motornog vozila. Takođe, Zakonom o bezbjednosti saobraćaja na putevima utvrđena je nadležnost Ministarstva prosvjete za obrazovanje ispitnih komisija i organizovanje vozačkih ispita. U Crnoj Gori trenutno je fomirano 13 komisija koje su zadužene za polaganje vozačkog ispita u 23 opštine. Svaka komisija godišnje organizuje 16 polaganja, a na kraju 2018. godine, djelatnost obuke za vozača motornog vozila obavljalo je 70 auto škola za različite kategorije motornih vozila. Ukupan broj kandidata koji su prijavili polaganje vozačkog ispita za sve kategorije u Crnoj Gori je 18.783, dok je broj kandidata koji su položili vozački ispit 11.903. ili 63,37%.

Dakle,prioritetni zadatak Ministartva prosvjete, vezano za ovu oblast, u narednom periodu biće unapređenje pravnog okvira i donošenje podzakonskih akata kako bi se rad auto škola unaprijedio. U cilju unapređenja kvaliteta vozačkog ispita, Ministarstvo prosvjete je u prethodnom periodu radilo na izradi testova za polaganje teorijskog dijela vozačkog ispita, čija se primjena očekuju u zadnjem kvartalu 2019.godine.

Pored toga, u nadležnosti Ministartva prosvjete je i relicenciranje auto škola. Veliki broj auto škola koje trenutno obavljaju djelatnost obuke za vozača motornih vozila licencu je dobilo prije više od 5 godina. Shodno tome, u narednom periodu, nakon donošenja novog Zakona o bezbjednosti saobraćaja, radiće se na izradi novog Pravilnika o bližim uslovima za osnivane auto škola, koji predstavlja osnov za relicenciranje postojećih i licenciranje novih auto škola. Ministarstvo prosvjete će sprovoditi obuke, seminare i sastanke sa članovima ispitnih komisija kako bi ih blagovremeno obavještavali o svim promjenama koje se dešavaju u pravnoj regulativi vezanoj za ovu oblast i riješavali probleme sa kojima se susreću u radu ispitnih komisija.

Djelokrug poslova Ministarstva zdravlja, između ostalog, veoma obuhvata pitanje bezbjednosti u drumskom saobraćaju. Imajući u vidu izvještaj Svjetske zdrastvene organizacije (SZO - WHO), na globalnom nivou evidentiran je trend porasta smrtno stradalih i povrijedjenih u saobraćajnim nezgodama, 1.35 miliona smrtno stradalih[[5]](#footnote-5) i 50 miliona povrijedjenih[[6]](#footnote-6).Saobraćajne nezgode su broj 1 uzrok smrtnosti populacije od 5 do 29 godina starosti u svijetu. Istraživanja pokazuju da uzrok najvećeg broja saobraćajnih nezgoda na globalnom i nacionalnom nivou je ljudski faktor i neprilagodjena brzina. Impozantan je podatak SZO da 5% redukcije brzine može doprinijeti 30% smanjenju fatalnih ishoda saobraćajnih nezgoda[[7]](#footnote-7). Sigurno zdravlje vozača, u znantnoj mjeri doprinosi bezbjednijem ambijentu u saobraćaju.

Za izradu Globalnih izvještaje primijenjena je jedinstvena metodologija Svjetske zdravstvene organizacije, koja podržava istraživačke aktivnosti usmjerene na analizu implementiranih strateških dokumenata iz oblasti prevencije povreda i nasilja,usmjerenih na identifikaciji nedostataka u implementaciji i postavci zakonske regulative u cilju unapredjenja situacije i brže identifikacije potrebnih mjera i aktivnosti i postavke sistema za njihovo efikasno sprovodjenje u cilju smanjenja broja smrtno stradalih lica u saobraćaju.

Ujedinjenje nacije u sardanji sa vladama, internacionalnim organizacijama i fondacijama, univerzitetima i nevladinim sektorom, preduzimaju značajne mjere u cilju unapređenja postojeće situacije i smanjenja gubitaka smrtno stradalih, povrijeđenih i osoba sa trajnim invaliditetom nastalim u saobraćajnim nezgodama.Na globalnom nivou kao jedna od mjera je razvijen Akcioni plan Dekade akcije za poboljšanje bezbjednosti na putevima 2011-2020, sa ciljem smanjenja gubitaka na globalnom nivou.

Svaka zemlja u skladu sa svojom postavkom nacionalnog zakonodavstva treba da identifikuje i reaguje na ključne rizične faktore ponašanja u saobraćaju kao što su brzina, vožnja pod uticajem alkohola ili psihoaktivnih supstanci, upotreba kaciga, pojaseva i sjedišta za djecu, upotrebe mobilnih telefona tokom vožnje, tehničkih uslova postojeće saobraćajne infrastrukture, tehničkih karekteristika prevoznih sredstava, adekvatnog sistema izdavanja ljekarskih uvjerenja za vozače i vozačkih dozvola kao i sistema obuke za vozače.

Najefikasnije rješenje za trenutno stanje bezbjednosti drumskog saobraćaja u Crnoj Gori, je jačanje preventivnih mjera koje su najvećim dijelom u nadležnosti sistema zdravstva, ali njihova implementacija zavisi od svih ostalih sektora, od kojih posebno naglašavamo: poslodavace profesionalnih vozača i vozače svih kategorija, jačanju sistemskog pristupa centralizovanom sistemu izdavanja ljekarskih uvjerenja za vozače, unapređenju kontrolnog mehanizma preventivne mjere upućivanja na kontrolne zdravstvene preglede. Takođe, kontiniurana edukacija medicinskog osoblja Zavoda za hitnu medicinsku pomoć i zdravstvenih ustanova pružaoca usluga medicine rada je neophodna. Zavod za hitnu medicinsku pomoć, je u periodu od 01.01.2018. do 31.10. 2018. godine, zbrinuo 1483 povrijedjenih iz saobraćajnih nezgoda.

Potrebno je uspostaviti efikasni sistem evidentiranja i izvještavanja relevantnih podataka kao i omogućiti izračunavanje ukupnih primarnih i sekundarnih troškova izazvanih saobraćajnim nezgodama. Saradnja na nacionalnom, regionalnom i globalnom nivou je ključna u cilju sihronizovanog reagovanja i postizanja boljih rezultata.

Vrijeme odgovora u manjim organizacionim jedinicama u kojima postoje bolnice u slučajevima saobraćajnih nezgoda je 7 min. i 27 sec. i u 91% slučajeva je u skladu sa predviđenim kriterijumima za ovaj indikator. Takođe na manjem uzorku vrijeme odgovora van gradske sredine je 13 min., i u 95% slučajeva je u predviđenom vremenu do 30 min. Zdravstvene ustanove koje izdaju ljekarska uvjerenja u nadeležnosti države su sa primarnog nivoa zdravstvene zaštite tj. 17 domova zdravlja i 10 privatnih zdravstvenih ustanova.

Zdravstvene ustanove koje su ovlašćene za izdavanje ljekarskih uvjerena za vozače (17 domova zdravlja i 10 privatnih zdravstvenih ustanova) nijesu umrežene na nacionalnom nivou. Takođe, nije ustanovljena jedinstvena cijena ljekarskih uvjerenja, ali je cjenovnik pojedinačno za svaki dom zdravlja odobrilo Ministarstvo zdravlja.

Ukupan broj izdatih ljekarskih uvjerenja za 2016. i 2017. godinu po navedenim kategorijama prikazan je u tabeli broj 2.

Tabela br.2

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| *God.* | *Prvi put na zdravstveni pregled* | *Produženje* | *Periodični zdravstveni pregled* | *Upućeni na kontrolni zdravstveni pregled* | ***M I Š LJ E NJ A O S P O S O B N O S T I*** | | | | | | *Ukupno izdatih ljekarskih uvjerenja:* |
| *Sposoban* | *Sposoban uz upotrebu određenog pomagala* | *Sposoban uz adaptaciju vozila* | *Sposoban uz vremensko organič* | *Privremeno nesposoban* | *Trajno nesposoban* |
| ***2016*** | 12476 | 13365 | 1249 | 715 | 20812 | 2151 | 11 | 733 | 58 | 59 | **28368** |
| ***2017*** | 10111 | 11523 | 1097 | 447 | 20849 | 1899 | 11 | 734 | 47 | 43 | **23741** |

3. Operativni ciljevi i prateći indikatori učinka

**Operativni cilj I:** Unapređenje pravnog okvira u oblasti bezbjednosti puteva, socijalnog zakonodavstva i tahografa, rada stanica za tehnički pregled vozila, kontrole tehničke ispravnosti vozila na putu, rada auto škola, polaganja teorijskog dijela ispita za vozača i uspostavljanje efikasne centralizovane baze registra povreda/ traumatizama na nacionalnom nivou vozača, kroz donošenje podzakonskih akata.

**Indikator učinka:** Unapređenje normativnog okvira iz oblasti bezbjednosti puteva, socijalnog zakonodavstva i tahografa, rada stanica za tehnički pregled vozila, kontrole tehničke ispravnosti vozila na putu, rada auto škola, polaganja teorijskog dijela ispita za vozača iuspostavljen efikasan sistem izvještavanja sa ciljem analitičkog praćenja i otklanjanja nedostataka, veće poštovanje propisa iz dijela socijalnog zakonodavstva (provjere radnog vremena, pauza, odmora, tahografa i sl), nadograđeno znanje inspekotra za drumski saobraćaj i pripadnika Uprave policije, kao i mobilnih radnika(vozača) iz dijela socijalnog zakonodavstva.

**Operativni cilj II:** Unapređenje sadržaja i kvaliteta podataka u elektronskim evidencijama kroz nadogradnju postojećih rješenja u ovoj oblasti

**Indikator učinka:** Bolje analitičko praćenje saobraćajnih nezgoda i njihovih posjledica, a shodno zaključcima i predlozima iz analiza, bolja postavka službe ( raspored patrola na terenu), a u svrhu smanjenje broja saobraćajnih nezgoda kao i ublažavanje posljedica saobraćajnih nezgoda.

**Operativni cilj III :Realizacija preventivnih aktivnosti u svrhu poboljšanja bezbjednosti drumskog saobraćaja**

**Indikator učinka:** Veći stepen bezbjednosti saobraćaja kroz podizanje saobraćajne kulture i svijesti građana o važnosti bezbjednosti saobraćaja. Smanjen broj saobraćajnih nezgoda na kritičnim dionicama puteva gdje se inače registruje najveći broj saobraćajnih nezgoda. Unaprijeđeno znanje članova ispitnih komisija, kao i polaznika seminara u oblasti rada autoškola.

**Operativni cilj IV: Prevencija povreda i unapređenje usluga / sistema zdravstvene zaštite za učesnike u drumskom saobraćaju**

**Indikator učinka:***Unaprijeđen sistem izvještavanja Zavoda za hitnu medicinsku pomoć i drugih zdravstvenih ustanova, unaprijeđen sistem kontrole izdavanja ljekarskih uvjerenja kroz kontrolne zdravstvene preglede i izdatim privremenim nesposobnostima u smislu izdavanja vozačkih dozvola, Unaprijeđena saradnja sa Svjetskom zdravstvenom organizacijom u oblasti bezbjednosti saobraćaja.*

**Operativni cilj V: Obezbjeđivanje postavke sistema usluga, koja omogućava izračunavanje ukupnih primarnih i sekundarnih troškova koje zdravstveni sistem Crne Gore generiše tokom pružanja zdravstvene zaštite građanima koji se liječe ili su u fazi rehabilitacije od posljedica izazvanih saobraćajnim nezgodama.**

**Indikator učinka:** Unaprijeđeni statistički podaci o primarnim i sekundarnim troškovima nastali kao posledica saobraćajnih nezgoda.

4 . Aktivnosti za sprovođenje operativnih ciljeva

Aktivnosti za sprovođenje operativnih ciljeva su detaljno opisane u okviru Akcionog plana za sprovođenje ovog Programa.

5 . Opis aktivnosti nadležnih organa i tijela za praćenje sprovođenja programa

Svi organi koji su predviđeni kao nosioci aktivnosti koje su definisane Akcionim planom će iste realizovati samostalno ili u saradnji sa drugim nadležnim organima koji su resorno zaduženi za pojedine oblasti, a koje su opisane u ovim aktivnostima.

Programom poboljšanja bezbjednosti u drumskom saobraćaju za period od 2020 - 2022.godine, definisani su ciljevi i aktivnosti neophodne za postizanje postavljenih ciljeva, nosioci aktivnosti, rokovi realizacije, izvori finansiranja aktivnosti i indikatori uspješnosti realizacije aktivnosti. Imajući u vidu činjenicu, da od stepena bezbjednosti saobraćaja zavisi kvalitet života svih građana, neophodno je dodatno angažovanje svih subjekata, u cilju stvaranja uslova za bezbjedno odvijanje saobraćaja, pogotovo imajući u vidu da sa istekom ove kalendarske godine (2019) ističe i period na koji je bila oročena važeća Strategija poboljšanja bezbjednosti u drumskom saobraćaju za (2010-2019.godina).

**6. Akcioni plan**

|  |  |  |  |  |  |  |  |
| --- | --- | --- | --- | --- | --- | --- | --- |
| **AKCIONI PLAN ZA IMPLEMENTACIJU PROGRAMA POBOLJŠANJA BEZBJEDNOSTI U DRUMSKOM SAOBRAĆAJU ZA 2020-2022. GODINU** | | | | | | | |
| **Opšti ciljevi Programa:** | **Ciljevi I:** Smanjiti broj smrtno stradalih lica u saobraćajnim nezgodama za 10% do kraja 2022.godine, u odnosu na podatke o broju smrtno stradalih lica tokom 2018.godine;  **Cilj II:** Smanjiti broj lica sa teškim tjelesnim povredama zadobijenim u saobraćajnim nezgodama za 5% do kraja 2022.godine, u odnosu na podatke o broju lica sa teškim tjelesnim povredama evidentiranih tokom 2018.godine. | | | | | | |
| **Operativni cilj I** | Unapređenje pravnog okvira u oblasti bezbjednosti puteva, socijalnog zakonodavstva i tahografa, rada stanica za tehnički pregled vozila, kontrole tehničke ispravnosti vozila na putu, rada auto škola, polaganja teorijskog dijela ispita za vozača i uspostavljanje efikasne centralizovane baze registra povreda/ traumatizama na nacionalnom nivou vozača, kroz donošenje podzakonskih akata. | | | | | | |
| **Indikator učinka a)** | Početna vrijednost | Ciljna vrijednost na kraju sprovodjenja strateškog dokumenta | | | | | |
| Unapređenje normativnog okvira iz oblasti bezbjednosti puteva, socijalnog zakonodavstva i tahografa, rada stanica za tehnički pregled vozila, kontrole tehničke ispravnosti vozila na putu, rada auto škola, polaganja teorijskog dijela ispita za vozača iuspostavljen efikasan sistem izvještavanja sa ciljem analitičkog praćenja i otklanjanja nedostataka, veće poštovanje propisa iz dijela socijalnog zakonodavstva (provjere radnog vremena, pauza, odmora, tahografa i sl), nadograđeno znanje inspekotra za drumski saobraćaj i pripadnika Uprave policije, kao i mobilnih radnika(vozača) iz dijela socijalnog zakonodavstva. | -Trenutno u Crnoj Gori ne postoje tehnički propisi koji uređuju oblast bezbjednosti tunela i biciklističke infrastrukture.  -Trenutno nema nijedna ovlašćena radionica za tahografe na teritoriji Crne Gore.(Kako su se mijenjale Regulative i Direktive EU kao i novi sistem pametnih tahografa, tako je neophodno uraditi dodatne izmjene i dopune Pravilnika o tehnickim zahtjevima i Pravilnika o radionicama za tahografe). Nedovoljna broj kontrola u toku dana u pogledu kontrola radnog vremna vozača od strane inspekcije za drumski saobraćaj i Uprave policije. Nedovoljno razvijena svijest mobilnih radnika u korišćenju radnog vremena.  - Nedefinisan broj stanica za tehnički pregled vozila, kao i vršenje tehničkog pregleda vozila na putu.  *-*Postojeća podzakonska akta se moraju uskladiti sa Novim ZOBS-om.  - Auto škole nijesu relicencirane duži vremenski period.  -Postoji Pravilnik o registru traumatizma, ali treba izvršiti izmjene i dopune istog kako bi se stvorili normativni preduslovi za doradu aplikacije izvještavanja prema registru taumatizama. | Unificiran- Izradjen katalog i jednistven pristup u projektovanju i izvođenju radova na putnim objektima.  Uspostavljen sistem ovlašćivanja radionica za tahografe  Postignut dovoljan broj kontrola u toku dana što doprinosu bolje poštovanju radnog vremena a samim tim i unapređenju bezbjednosti u saobraćaja na putevima. Pojednostavljen postupak izdavanja dozvole za vanredni prevoz  Unaprijeđeno znanje inspektora za drumski saobraćaj i službenika Uprave policije kao i povećana svijest kod mobilnih radnika o važnosti korišćenja propisanog vremena vožnje dnevnih i nedeljnih odmora koje značajno utiču na bezbjednost saobraćaja na putevima.  -Unaprijeđena bezbjednost drumskog saobraćaja kroz definisanje načina i postupka tehničkog pregleda vozila na putu, kao i regulisan broj potrebnih stanica za tehnički pregled vozila, što će uticati na kvalitet vršenja tehničkog pregleda vozila i nelojalnu konkurenciju  - Unaprijedjen kvalitet rada auto škola i teorijskog dijela vozačkog ispita. Relicencirane sve auto škole na teritoriji Crne Gore  -Uspostavljena centralizovana elektronska baza podataka registra povreda na nacionalnom nivou. | | | | | |
| **Aktivnost koja utiče na realizaciju Operativnog cilja I** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovodjenje aktivnosti** | **Izvor finansiranja** |
| 1. Izrada novog Pravilnika o načinu i postupku izdavanja licenci i načinu vođenja registara licenci za obavljanje djelatnosti izrade tehničke dokumentacije saobraćajne signalizacije i opreme | Pravilnik objvaljen u Službenom listu | MSP | I Q 2020 | II Q 2020 | Nijesu potrebna sredstva |  |
| 2. Izrada novog Pravilnika o načinu i postupku izdavanja dozvole za vanredni prevoz | Pravilnik objvaljen u Službenom listu | MSP | I Q 2020 | II Q 2020 | Nijesu potrebna sredstva |  |
| 3. Izrada novog Pravilnika o minimalno-bezbjedonosnim uslovima koje moraju da ispunjavaju tuneli čija dužina prelazi 500m | Pravilnik objavljen u Službenom listu | MSP | I Q 2020 | II Q 2020 | Nijesu potrebna sredstva |  |
| 4. Izrada novog Pravilnika o biciklističkoj infrastrukturi | Pravilnik objavljen u Službenom listu | MSP | I Q 2020 | II Q 2020 | Nijesu potrebna sredstva |  |
| 5. Izrada novog Pravilnika o uslovima u pogledu prostora, opreme i alata Radionice za tahografe | Pravilnik objavljen u Službenom listu | MSP | I Q 2020 | III Q 2020 | Nijesu potrebna sredstva |  |
| 6. Izrada Pravilnika o tehničkim i izvođačkim zahtjevima za tahografe, tahografske listiće i memorijske kartice | Pravilnik objavljen u Službenom listu | MSP | I Q 2020 | III Q 2020 | Nijesu potrebna sredstva |  |
| 7.Obuka inspektora za drumski saobraćaj za kontrolu tahogarfa odnosno otkrivanje manipulacija na tahografima u preduzećima | 5 realizovanih obuka  5 polaznika na svakoj obuci | MSP | III Q 2020 | IV Q 2020 | 5000 E | donacije |
| 8. Zajednička obuka inspektora za drumski saobraćaj islužbenika Uprave policije za kontrolu tahogarfa odnosno otkrivanje manipulacija na tahografima na putevima | 5 realizovanih obuka  15 polaznika na svakoj obuci | MSP i MUP | II Q 2020 | IIQ 2020 | 5000 E | donacije |
| 9. Kontinuirane kontrole prevoznika u preduzećima i na putevima | Uredna dokumentacije u preduzećima  Uredna vozačeve dokumentacije u vozilima | MSP | I Q 2020 | III Q 2020 | Nijesu potrebna sredstva |  |
| 10. Zajedničke kontrole inspekcije za drumski saobraćja i Uprave policije u dijelu koji se odnosi na kontrolu radnog vremena mobilnih radnika u periodu ekskurzija tj. u mjesecu maju i septembaru | Ralizovane kontrole | MSP i UP | II i III Q 2020 | I i III Q 2020 | Nijesu potrebna sredstva |  |
| 11. Kampanja za podizanje svijesti mobilnih radnika o važnosti korišćenja propisanog vremena vožnje dnevnih i nedeljnih odmora. | Broj realizovanih kampanja | MSP i UP | II Q 2020 | II Q 2020 | 5000 E | Budžet MSP |
| 12. Izrada Pravilnika o određivanju potrebnog broja stanica za tehnički pregled vozila | Pravilnik objavljen u Službenom listu. | MUP i UP | I Q 2020 | II Q 2020 | Nijesu potrebna sredstva |  |
| 13.Izrada Pravilnika o kontroli tehničke ispravnosti vozila na putu | Pravilnik objavljen u Službenom listu. | MUP i UP | II Q 2020 | III Q 2020 | Nijesu potrebna sredstva |  |
| 14. Izrada novih testova za polaganje teorijskog dijela vozačkog ispita | Izrađeni novi testovi za polaganje teorijskog dijela vozačkog ispita | MP | IQ 2020 | IIQ 2020 | 2000 E | Budžet MP |
| 15. Izrada Pravilnika o bližim uslovima za osnivanje auto škola u skladu sa novim ZOBS-om | Pravilnik objavljen u Službenom listu | MP | IIQ2020 | IVQ2020 | Nijesu potrebna sredstva |  |
| 16. Sprovesti postupak relicenciranja auto škola u skladu sa novim Pravilnikom o osnivanju i radu auto škola | Broj relicenciranih auto škola | MP | IIQ 2020 | IIQ 2021 | 5000E | Budžet MP |
| 17. Izmjena i dopuna postojećeg Pravilnika za registar traumatizama i obrazaca zdravstvenih ustanova u cilju adekvatnijeg izvještavanja prema registru povreda/traumatizama | Izmijenjen i dopunjen Pravilnik za registar traumatizama  Uradjenja izmjena obrazaca | -MZ  -Institut za javno zdravlje  -zdravstvene ustanove | I Q 2020 | IV Q 2021 | Nijesu potrebna sredstva |  |
| 18.Uspostavljanje efikasnog centralnog elektronskog registra povreda/ traumatizama, harmonizovanog sa postavkom evidencije i izvještavanja sa sva tri nivoa zdravstvene zaštite | Uspostavljen efikasan centralni elektronski registar traumatizama na nacionalnom nivou | -MZ  Saradnja sa:  - Institut za javno zdravlje,  - Zavod za HMP,  - Zdravstv. Ustanove  -Fond za zdravstveno osiguranje | I Q 2020 | IV Q 20221 | 20000 E | Budžet MZ |
| 19**.** Edukacija i obuka medicinskog osoblja za rad na softveru | 15 obuka  60 obučenih zdravstvenih radnika | -MZ  Saradnja sa:  - Institut za javno zdravlje,  - Zavodom za HMP,  - Zdravstvenim ustanovama | I Q 2020 | IV Q 20224 | 10000 | Budžet MZ |
| 20.Izvještavanje o saobraćajnim nezgodama na naconalnom nivou u skladu sa definisanim setovima podataka od strane relevantnih ustanova prema MONSTAT-a | Proširen set izvještavanje o saobracajnim nezgodama | MZ  Saradnja sa:  - Institut za javno zdravlje,  -MONSTAT | I V Q 2020 | IV Q 2022 | Nisu potrebna sredstva |  |
| 21*.*Elektronski podržan sistem izvještavanja o uradjenim analizama o konzumiranju alkohola i drugih opojnih sredstava is sitema zdravstva prema uspostavljenom nacionalnom sistemu stalnog prikupljanja podataka o saobraćajnim nezgodam | Automatizovano izvještavanje | MZ, MSP I MZ | I Q 2021 | IV Q 2022 | 25000 E | Budžet MZ |
| **Operativni cilj II** | **Unapređenje sadržaja i kvaliteta podataka u elektronskim evidencijama evidencijama kroz nadogradnju postojećih rješenja u ovoj oblasti** | | | | | |
| **Indikator učinka a)** | Početna vrijednost | Ciljna vrijednost na kraju sprovodjenja strateškog dokumenta | | | | |
| Bolje analitičko praćenje saobraćajnih nezgoda i njihovih posljedica, a shodno zaključcima i predlozima iz analiza, bolja postavka službe ( raspored patrola na terenu), a u svrhu smanjenje broja saobraćajnih nezgoda kao i ublažavanje posljedica saobraćajnih nezgoda. | Trenutni set podataka o saobraćajnim nezgodama (učesnicima, povredama, vozilima, materijalnoj šteti, itd.), nije usklađen sa međunarodnim standardima u ovoj oblasti, odnosno metodologija obrade podataka nije usklađena sa metodologijom koju koristi Monstat, odnosno Eurostat. | Nadograđena aplikacija „Saobraćaj“ i puštena u produkciju. | | | | |
| **Aktivnost koja utiče na realizaciju Operativnog cilja II** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovodjenje aktivnosti** | **Izvor finansiranja** |
| 1. Nadogradnja postojećih elektronskih evidencija o saobraćajnim nezgodama i njihovim posljedicama u skladu sa izrađenim Projektnim zadatkom o usklađivanju minimalnog seta podataka o saobraćajnim nezgodama i njihovim posljedicama sa međunarodnim standardima u ovoj oblasti – CADAS Protokolom. | Nadograđena i usklađena evidencija o saobraćajnim nezgodama i njihovim posljedicama sa CADAS Protokolom. | MUP i UP | I Q 2020 | III Q 2020 | 10.000 | Bužet MUP-a |
| **Operativni cilj III** | **Realizacija preventivnih aktivnosti u svrhu poboljšanja bezbjednosti drumskog saobraćaja** | | | | | |
| **Indikator učinka a)** | Početna vrijednost | Ciljna vrijednost na kraju sprovodjenja strateškog dokumenta | | | | |
| Veći stepen bezbjednosti saobraćaja kroz podizanje saobraćajne kulture i svijesti građana o važnosti bezbjednosti saobraćaja. Smanjen broj saobraćajnih nezgoda na kritičnim dionicama puteva gdje se inače registruje najveći broj saobraćajnih nezgoda.  Unaprijeđeno znanje članova ispitnih komisij, kao i polaznika seminara u oblasti rada autoškola. | Relativno nizak stepen saobraćajne kulture i svijesti građana o važnosti bezbjednosti drumskog saobraćaja u svakodnevnom životu. Trenutno u Crnoj Gori nema instaliranih stacionarnih radarskih sistema  Potrebno je dodatno unaprijediti znanje predavača u auto školama, instruktora vožnje i članova ispitnih komisija u auto školama sa novim zakonskim rješenjima i podzakonskim aktima | Bezbjednost drumskog saobraćaja i saobraćajna kultura podignuta na veći nivo uporediv sa razvijenim evropskim državama (mjerljivo kroz razna anketiranja i istraživanja).  Instalirani stacionarni radarski sistemi shodno projektu.  Unaprijedjen nivo kvaliteta rada autoškola i bolja obučenost kandidata za polaganje vozačkog ispita | | | | |
| **Aktivnost koja utiče na realizaciju Operativnog cilja III** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovodjenje aktivnosti** | **Izvor finansiranja** |
| 1.Raspisivanje tendera za realizaciju Projektnog zadatka instaliranja stacionarnih radarskih sistema | Raspisan tender | MUP i UP | I Q 2020 | II Q2020 | 100.000 | Budžet Crne Gore |
| 2.Realizacija tendera za realizaciju Projektnog zadatka instaliranja stacionarnih radarskih sistema | Instalirani stacionarni radarski sistemi | MUP i UP | III Q 2020 | III Q 2021 | 2.400.000 | Budžet Crne Gore |
| 3. Izrada Plana kampanja i medijskih nastupa za period za 2020 godinu | Izrađen Plan kampanja i medijskih nastupa za 2020 | UP I NVO | I Q 2020. | I Q 2020. | Nijesu potrebna sredstva |  |
| 4. Realizacija Plana kampanja i medijskih nastupa za 2020.godinu | Realizovan Plan kampanja i mediskih nastupa | UP-MUP, NVO | I IQ 2020 | IV Q 2020 | 10000 E | Budžet UP |
| 5. Izrada Plana kampanja i medijskih nastupa za 2021.godinu | Izrađen Plan kampanja i medijskih nastupa | UP, NVO | I Q 2021. | I Q 2021. | Nijesu potrebna sredstva |  |
| 6. Realizacija Plana kampanja i medijskih nastupa za 2021. godinu | Realizovan Plan kampanja i medijskih nastupa | UP-MUP, NVO | I IQ 2021 | IV Q 2021 | 10000 E | Budžet UP |
| 7. Izrada Plana kampanja i medijskih nastupa za 2022.godinu | Izrađen Plan kampanja i medijskih nastupa | UP, NVO | I Q 2022. | I Q 2022. | Nijesu potrebna sredstva |  |
| 8.Realizacija Plana kampanja i medijskih nastupa za 2022 | Realizovan Plan kampanja i mediskih nastupa | UP-MUP, NVO | I IQ 2022 | IV Q 2022 | 10000 E | Budžet UP |

|  |  |  |  |  |  |  |
| --- | --- | --- | --- | --- | --- | --- |
| 9. Izrada plana održavanja seminara za predavače u auto školama,instruktore vožnje i članove ispitnih komisija u auto školama u vezi primjene ZOBS-a i novih propisa iz oblasti rada auto škola za 2020 | Izrađen plan | MP- Mašinski faklultet, Centar  za edukaciju u drumskom saobraćaju | IQ 2020 | I Q20 | Nijesu potrebna sredstva |  |
| 10.Organizacija seminara za predavače, instruktore vožnje i članove ispitnih komisija u auto školama u vezi primjene ZOBS-a i novih propisa iz oblasti rada auto škola za 2020.g. | 5 održanih seminara  60 polaznika seminara | MP- Mašinski faklultet, Centar  za edukaciju u drumskom saobraćaju | II Q2020 | IVQ 2020 | 1.000E | Budžet MP |
| 11. Izrada plana održavanja seminara za predavače u auto školama, instruktore vožnje i članove ispitnih komisija u auto školama u vezi primjene ZOBS-a i novih propisa iz oblasti rada auto škola za 2021.g. | Izrađen plan | MP- Mašinski faklultet, Centar  za edukaciju u drumskom saobraćaju | IQ 2021 | I Q2021 | Nijesu potrebna sredstva |  |
| 12.Organizacija seminara za predavače, instruktore vožnje i članove ispitnih komisija u auto školama u vezi primjene ZOBS-a i novih propisa iz oblasti rada auto škola za 2021.g. | 5 održanih seminara  60 polaznika seminara | MP- Mašinski faklultet, Centar  za edukaciju u drumskom saobraćaju | II Q2021 | IVQ 2021 | 1.000E | Budžet MP |
| 13. Izrada plana održavanja seminara za predavače u auto školama,instruktore vožnje i članove ispitnih komisija u auto školama u vezi primjene ZOBS-a i novih propisa iz oblasti rada auto škola 2022 | Izrađen plan | MP- Mašinski faklultet, Centar  za edukaciju u drumskom saobraćaju | IQ 2022 | IQ 2022 | Nijesu potrebna sredstva |  |
| 14.Organizacija seminara za predavače, instruktore vožnje i članove ispitnih komisija u auto školama u vezi primjene ZOBS-a i novih propisa iz oblasti rada auto škola za 2022 | 5 održanih seminara  60 polaznika seminara | MP- Mašinski faklultet, Centar  za edukaciju u drumskom saobraćaju | II Q2022 | IVQ 2022 | 1.000E | Budžet MP |
| 15.Izrada plana održavanja sastanaka sa članovima ispitnih komisija | Izrađen plan | MP | IQ 2020 | IQ 2020 | Nijesu potrebna sredstva |  |
| 16.Organizacija sastanaka sa članovima ispitnih komisija | 5 održanih seminara  60 polaznika seminara | MP | IIQ 2020 | IVQ2020 | Nijesu potrebna sredstva |  |
| 17.Organizacija sastanaka sa članovima ispitnih komisija | 5 održanih sastanaka  30 članova ispitnih komisija | MP | IIQ 2021 | IVQ2021 | Nijesu potrebna sredstva |  |
| 18.Organizacija sastanaka sa članovima ispitnih komisija | 5 održanih sastanaka  30 članova ispitnih komisija | MP | IIQ 2022 | IVQ2022 | Nijesu potrebna sredstva |  |

|  |  |  |  |  |  |  |
| --- | --- | --- | --- | --- | --- | --- |
| **Operativni cilj IV** | **Prevencija povreda i unapređenje usluga / servisa sistema zdravstvene zaštite za učesnike u drumskom saobraćaju** | | | | | |
| **Indikator učinka a)** | Početna vrijednost | | | Ciljna vrijednost na kraju sprovodjenja strateškog dokumenta | | |
| Unaprijeđen sistem izvještavanja Zavoda za hitnu medicinsku pomoć i drugih zdravstvenih ustanova, unaprijeđen sistem kontrole izdavanja ljekarskih uvjerenja kroz kontrolne zdravstvene preglede i izdatim privremenim nesposobnostima u smislu izdavanja vozačkih dozvola, Unaprijeđena saradnja sa Svjetskom zdravstvenom organizacijom u oblasti bezbjednosti saobraćaja. | Neadekvatno izvještavanje prema Registru povreda/traumatizama.  Informatička podrška postavke sistema izdavanja ljekarskih uvjerenja nije na zadovoljavajućem nivou.  Potrebno je dodatno unaprijediti saradnju sa Svjetskom zdravstvenom organizacijom i drugim relevantnim internacionalnim organizacijama i institucijama u oblasti bezbjednosti saobraćaja. | | | Uspostavljen stabilan sistem izvještavanja po zadatim parametrima i brži odziv jedinica HMP na poziv za saobraćajne nezgode.  Unaprijeđena infomatička podrška postavke izdavanja ljekarskih uvjerenja, unaprijeđen i jedinstven informacioni sistem sa definisanom bazom podataka na nacionalnom nivou.  Dodatno unaprijeđena saradnja sa Svjetskom zdravstvenom organizacijom . | | |
| **Aktivnost koja utiče na realizaciju Operativnog cilja IV** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovodjenje aktivnosti** | **Izvor finansiranja** |
| 1.Sačiniti Pregled izvještavanja Zavoda za hitnu medicinsku pomoć po definisanim parametrima, vrijeme odgovora hitne medicinske pomoći u slučajevima saobraćajnih nezgoda na čitavoj teritoriji Crne Gore i izvještavanje prema Registru povreda/traumatizama | Sačinjen Pregled Izvještavanja o vremenu odgovora hitne medicinske pomoći saobraćajnih nezgoda na čitavoj teritoriji Crne Gore | MZ,  Saradnja sa:  -Zavodom za HMP,  - Institutom za javno zdravlje  -Fondom za zdravstveno osiguranje | I Q 2020 | IV Q 2022 | 5000 E | Budžet MZ |
| 2.Obuka medicinskog osoblja za rad na sistemu izvještavanja | 7 obuka  70 obučenih polaznika | MZ  Saradnja sa:  -Zavod za HMP,  -Fond za zdravstveno osiguranje | IQ 2020 | IV Q 2022 | 5000 E | Budžet MZ |
| **3.** Obuka medicinskog osoblja za efikasnije reagovanje u slučajevima saobraćajnih nezgoda | 7 obuka  70 obučenih polaznika | Zavod za HMP | IQ 2020 | IV Q 2022 | 3000 E | Budžet MZ |
| 4. Smanjenje vremena odgovora Zavoda za hitnu medicinsku pomoć u slučaju saobraćajnih nezgoda | Smanjeno vrijeme odgovora | Zavod za HMP | IQ 2020 | IVQ 2022 | Nisu potrebna sredstva |  |
| 5. Unaprijeđena uspostavljena informatička podrška sistemu izvještavanja o izdatim ljekarskim uvjerenjima, kontrolnim zdravstvenim pregledima, izdatim privremenim nesposobnostima,. | Uspostavljen sistem evidentiranja i izvještavanja na nacionalnom nivou | MZ, MUP, UP, MP, MJU, FZO | IQ 2020 | IV Q 2021 | 60.000 E | Budžet MZ |
| 6.Obuka medicinskog osoblja za rad na uspostavljenom sistemu evidentiranja i izvještavanja o izdatim ljekarskim uvjerenjima | 5 obuka  50 obučenih polaznika | MZ, MUP, UP, MP, FZO, NVO | I Q 2020 | IV Q 20224 | 5000 E | Budžet MZ |
| 7.Edukacija zaposlenih u skladu sa izrađenim operativnim procedurama i edukativnim brošurama | Izrađene operativne procedure i edukativne brošure  5 obuka  50 obučenih pozanika | MZ, MUP, UP, MP, FZO | I Q 2020 | IV Q 20224 | 4000 E | Budžet MZ |
| 8.Sprovedene medijske kampanje o važnosti stabilnog zdravstvenog stanja vozača | Realizovanih 5 medijskih kampanja | MZ, MUP, UP, MP, FZO | I Q 2020 | V Q 20224 | 2000 E | Budžet MZ |
| 9. Uspostaviti centralizovano izvještavanje o izdatim ljekarskim uvjerenjima na nacionanom nivou po definisanim parametrima u skaldu sa postavkom sistema | Uspostavljen sistem izvještavanja na nacionalnom nivou | MZ, MUP, UP, MP, FZO | II Q 2021 | IV Q 2022 | Nisu potrebna sredstva |  |
| 10.Promocija aktivnosti Ministartsva zdravlja koje su u skladu sa Akcionim planom “Dekade akcije za bezbjednost na putevima 2011-2020” | Održana press konferencija, promotivni skup,  Izrada globalnih izvještaja ,  Dostava relevantnih informacija | MZ, WHO, NVO | I Q 2020 | IV Q 20224 | Nijesu potrebna dodatna sredstva |  |
| 11.Učešće u izradi globalnih izvještaja o bezbjednosti na putevima kao i aktivnostima na globalnom nivou u vezi poboljšanja bezbjednosti u drumskom soabraćaju,  reginalnim i međunarodnim skupovima i konferencijama i učešće u regionalnim i medjunarodnim projektima | Izrađeni globalnih izvještaja u dijelu crnogorskih iskustava kroz učešće na reginalnim i međunarodnim skupovima i projektima kao i aktivnostima na globalnom nivou | MZ, WHO | I Q 2020 | IV Q 20224 | 20000 E | Budžet MZ  Donacije |
| 12.Učešće u globalnim  kampanjama  - obilježavanja UN Globalne Nedjelje o bezbjednosti na putevima  - obilježavanje Svjetskog Dana žrtava u saobraćajnim nezgodama | Učešće u globalnoj kampanji | MZ  Saradnja sa:  -WHO kancelarija zemlje,  -WHO regionalna kancelarija za Evropu i  -WHO HQ u saradnji sa drugim relevantnin nacionalnim i internacionalnim organizacijama i institucijama | II Q 2020 | IV Q 20224 | 4000 E | Budžet MZ i Donacije |
| **Operativni cilj V** | **Obezbijeđivanje postavke sistema usluga, koja omogućava izračunavanje ukupnih primarnih i sekundarnih troškova koje zdravstveni sistem Crne Gore generiše tokom pružanja zdravstvene zaštite gradjanima koji se liječe ili su u fazi rehabilitacije od posledica izazvanih saobraćajnim nezgodama.** | | | | | |
| **Indikator učinka a)** | Početna vrijednost | | | Ciljna vrijednost na kraju sprovodjenja strateškog dokumenta | | |
| Unaprijeđen sistem prukupljanja statističkih podata o primarnim i sekundarnim troškovima nastalim kao posljedica saobraćajnih nezgoda | Potrebno je dodatno urediti sistem usluga za izračunavanje troškova | | | Kvalitetni podaci na nacionalnom nivou sa sva tri nivoa zdravstvene zaštite | | |
| **Aktivnost koja utiče na realizaciju Operativnog cilja V** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva**  **planirana za sprovodjenje aktivnosti** | **Izvor finansiranja** |
| 1.Izraditi Analizu sa izvještajem o vrsti i cijeni pruženih usluga na sva tri nivo zdravstveno zaštite | Izrađena analiza sa izvještajem | MZ i FZO | II Q 2021 | IV Q 2022 | Nisu potrebna sredstva |  |
| 2.Izraditi izvještaj o sekundarnim troškovima | Izrađen izvještaj | MZ, FZO, ANO | II Q 2021 | IV Q 2022 | Nisu potrebna sredstva |  |
| 3.Izrađen izvještaj o ukupnim troškovima izazvanim saobraćajnim nezgodama | Izrađen izvještaj | MZ i ANO | II Q 2021 | IV Q 2022 | Nisu potrebna sredstva |  |

7. Način izvještavanja i evaluacije

Monitornig i evaluacija realizacije aktivnosti predmetnog Programa i Akcionog plana za njegovu realizaciju vršiće Koordinaciono tijelo za sprovođenje Programa poboljšanja bezbjednosti u drumskom saobraćaju. Izvještavanje o realizaciji Programa vršiće se kroz izradu Iuvještaja na godišnjem nivou. Izvještaj će raditi Uprava policije (Odsjek za bezbjednost drumskog saobraćaja) koji će se nakon verifikovanja od strane Koordinacionog tijela dostavljati Vladi Crne Gore na usvajanje. Evaluacija programa će se po mogućnosti , tj. dostupnosti finansijskih sredstava, vršiti nakon završetka sprovođenja Programa.

8. Informacija za javnost o ciljevima i očekivanim učincima Programa

Funkcionalan saobraćajni sistem mora obezbijediti očekivani kvalitet, sa stalnim smanjivanjem broja poginulih i teško povrijeđenih u drumskom saobraćaju.

Pravilnim sprovođenjem Programa poboljšanja bezbjednosti u drumskom saobraćaju, Crna Gora će uspostaviti stabilan sistem ovoj oblasti.

Koordinaciono tijelo će neprekidno pratiti stanje bezbjednosti saobraćaja, na osnovu dostavljenih izvještaja od svih nadležnih subjekata, obavještavati stručnu, političku i najširu javnost o stanju bezbjednosti saobraćaja, utvrđivati i preispitivati ciljeve bezbjednosti saobraćaja, predlagati donošenje i sprovođenje optimalnih mjera u cilju stalnog smanjenja broja nezgoda, a posebno broja poginulih i povrijeđenih lica i postizanje željenih ciljeva.

Implementacija Programa poboljšanja bezbjednosti u drumskom saobraćaju,  jedan je od koraka ka bezbjednijem drumskom saobraćaju u Crnoj Gori.

Predloženi vremenski period za implementaciju Program se odnosi na period 2020-2022.godine.

1. Program kao strateški dokument ima obavezna poglavlja i to:

   1 | Uvod

   2 | Opis stanja koje zahtijeva rješavanje

   3 | Operativni ciljevi i prateći indikatori učinka

   4 | Aktivnosti za sprovođenje operativnih ciljeva

   5 | Opis aktivnosti nadležnih organa i tijela za praćenje sprovođenja programa

   6 | Način izvještavanja i evaluacije

   7 | Informacija za javnost o ciljevima i očekivanim učincima programa u skladu s Komunikacionom strategijom Vlade Crne Gore. [↑](#footnote-ref-1)
2. **Decade of Action 2011-2020**

   <https://www.who.int/roadsafety/decade_of_action/plan/plan_english.pdf?ua=1> [↑](#footnote-ref-2)
3. **White Paper For Safe Roads in 2050** [↑](#footnote-ref-3)
4. **Road Safety Priorities for the EU 2020-2030 Briefing for the European Parliamentary Elections** [↑](#footnote-ref-4)
5. WHO [↑](#footnote-ref-5)
6. White Paper For Safe Roads in 2050 Achieving Zero Work-Related Road Deaths Contribution to the Action Plan for the Decade of Action for Road Safety 2011-2020, Roada Safety Task force [↑](#footnote-ref-6)
7. [↑](#footnote-ref-7)